২০ আইটি প্রফেশনাল জাপানে কর্মসংস্থানের সুযোগ পাবে - কর্পোরেট
কর্পোরেট
২০ আইটি প্রফেশনাল জাপানে কর্মসংস্থানের সুযোগ পাবে
কর্পোরেট ম্যাগাজিন
4 বছর ago
বাংলা বিজনেস পার্টনার (বিবিপি), জাপান এর উদ্যোগে এবং ড্যাফোডিল ইনস্টিটিউট অব আইটি’র সহযোগিতায় দেশের তরুন আইটি প্রফেশনাল/ শিক্ষার্থীদের জাপানে কর্মসংস্থানের লক্ষ্যে IT Talent Contest-2014  আয়োজন করতে যাচ্ছে। ১ম পর্যায়ে ২০ জন প্রতিযোগিকে জাপানে কর্মসংস্থানের ব্যবস্থা করা হবে। পর্যায় ক্রমে নিয়মিত আইটি প্রফেশনালদের জাপান, আমেরিকা, কানাডাসহ বিশ্বের বিভিন্নদেশে জাপানী প্রতিষ্ঠানে নিয়োগ প্রদান করা হবে। নির্বাচিত টেলেন্টদের জাপানি ভাষা ও তথ্যপ্রযুক্তি (আইটি) সেক্টরে কাজ করার উপযোগি করে গড়ে তোলার লক্ষ্যে উপযুক্ত ফ্রি প্রশিক্ষণের ব্যবস্থা করা হবে।
দেশের বিভিন্ন প্রতিষ্ঠানে কম্পিউটার বিষয়ে অধ্যয়নরত শেষ বর্ষের শিক্ষার্থী, পাশকৃত গ্র্যাজুয়েট অথবা আইটি প্রফেশনালগণ উক্ত প্রতিযোগিতায় অংশ নিতে পারবে। প্রতিযোগিতাটি ৪ টি ধাপে অনুষ্ঠিত হবে। ১ম ধাপে MCQপদ্ধতিতে IQ টেষ্ট IQ Online এর মাধ্যমে প্রাথমিক বাছাই হবে। ২য় ধাপে স্থানীয় বিশেষজ্ঞদের উপস্থিতিতেProblem Solving  অনুষ্ঠিত হবে । তৃতীয় ধাপে লোকাল ইন্টারভিউ নিয়ে চুড়ান্ত করা হবে । বাছাই পর্বে দেশীয় আইটি বিশেষজ্ঞদের সাথে আইবিএম এর সাবেক ভাইস চেয়ারম্যান নরিও মুরাকামি উপস্থিত থাকবেন এবং সর্বশেষে জাপানী চাকরিদাতা কর্তৃক চুড়ান্ত ইন্টারভিউ গ্রহণ করে প্রার্থী চুড়ান্ত করা হবে।
১ম পর্ব ২২ ফেব্রুয়ারী ও ২য় পর্ব ২৮ ফেব্রুয়ারী অনুষ্ঠিত হবে। আবেদনপত্র ২০ জানুয়ারী ২০১৪ ইং থেকে গ্রহণ করা হবে।
বিস্তারিত জানতেwww.diit.info or www.banglait.bizওয়েবসাইট এর মাধ্যমে জানা যাবে। সকল পরীক্ষা ডিআইআইটি, পান্থপথ মূল ক্যাম্পাসে অনুষ্ঠিত হবে।
১৫ জানুয়ারী, বুধবার জাতীয় প্রেস ক্লাবে সংবাদ সম্মেলনের মাধ্যমে বাংলা বিজনেস পার্টনার (বিবিপি), জাপানের ব্যবস্থাপনা পরিচালক তরু ওকাজাকি বিস্তারিত তুলে ধরেন। উপস্থিত ছিলেন ড্যাফোডিল ইনস্টিটিউটের নির্বাহী পরিচালক মোহাম্মদ নূরুজ্জামান ও পরিচালক রথীন্দ্র নাথ দাস ।
Comments
comments
Categories: অর্থনীতি, উদ্যোগ
Tags: জাপান, বাংলা বিজনেস পার্টনার (বিবিপি)
Leave a Comment
কর্পোরেট
Powered by WordPress
Back to top